8o 



Quae spira gaudent regulari, vel apertura effusa, vel canaliculata , vel deni- 

 que coarctata insigniuntur. Diversae hujusmodi adfectiones tres diversas consti- 

 tuunt familias . 



Effushs itaque quatuor sunt Genera ; Conus nempe, Cypraea, Voluta, Bulla. 



Canaliculatis Genera sunt tria;idest Murex, Buccinum , Strombus . 



Coarctatis demum septem Genera tribuuntur; quae sunt Argonauta , Nauti- 

 lus, Trochus , Turbo , Helix, Nerita, Haliotis. 



Idcirco cunctae Cochleae in undeviginti Genera discriminantur , quorum 

 characteres a testae apertura, ab ejusdem cavitate, a canali, atque cauda apte de- 

 sumuntur, quum partes istae constantem prae ceteris cumfiguram , tum propor- 

 tionem servare videantur. Nos eorum singulos infra perspicue recensebimus. 



Item Conchae bivalves vel cardines habent dentibus insignitos, vel dentium 

 expertes. 



Quibus nulli sunt dentes quatuor sunt Genera ; Ostrea nimirum, Anomia, My- 

 tilus, Pinna. 



Eae autem, quae cardines gerunt dentatos, vel dentes obtinent vacuos , vel 

 intrusos . 



Quae dentibus vacuis instruuntur, in quatuor Genera abeunt; quae sunt Mya, 

 Solen, Tellina, Donax. Quae vero dentes habent intrusos in sex Genera distin- 

 guuntur; quae sunt Carclium,, Venus, Spondylus , Mactra, Chama, Arca. 



Idcirco omnes Conchae bivalves quatuordecim diversa Genera comprehen- 

 dunt,quorum characteres ex cardinum, dentiumque adfectionibus petere opor- 

 tet; quosque singillatim infra recensebimus. 



Tandem Conchae multivalves vel sunt parasiticae^ sive corpori cuilibet ad- 

 haerentes, vel omnino liberae. Inter illas Lepas duntaxat ; inter istas autem non- 

 nisi Pholas , atque Chiton adnumerantur pro Generum varietate. 



Haec omnia igitur in unum colligendo plane liquebit, testas omnes ab illu- 

 stri Linnaeoin sex et triginta Genera fuisse dispertitas, quorum undeviginti spe- 

 ctant ad univalves, quatuordecim ad bivalves, et tria postrema ad multivalves. 



Quo cuncta isthaec facilius unico veluti obtutu oculis subjiciantur, sequens 

 schema hic apponere juvabit. 



